
	1.
	Descrierea pe scurt a situației actuale (date statistice, elemente specifice, etc.)
	Despre Comuna Luncavita

Comuna Luncavița, unitate administrativ-teritorială situată în nord-vestul județului Tulcea și a Podișului Dobrogei de Nord, este compusă din două localități și un cătun: satul Luncavița, satul Rachelu și Cetățuia.

Suprafața totală a unității administrative este de 15101,65 ha, din care 541,37 ha alcătuiesc intravilanul unității (398,75 in Luncavița și 142,62 ha in Rachelu), restul de 14.560,28 ha reprezentând suprafața din extravilan. 

Populaţia comunei la data de 01.01.2021 era de 4139 locuitori, din care:

- 641 locuitori, sub 18 ani

- 2726 locuitori cu vârsta între 18-65 ani

- 772 locuitori

În ceea ce priveşte structura demografică, aceasta este compusă din 100% din români.

Comuna Luncavița este amplasată la 52 km de Tulcea în depresiunea cu același nume, pe DN 22 (E87). 


Accesul în comună este favorizat de rețeaua rutieră directă DN 22(E87) Tulcea – Isaccea – Luncavița – Măcin – Brăila. Legătura cu orașul Galați este realizată tot prin DN 22 și în continuare prin DN22E, cu trecere bac prin I.C. Brătianu. Un alt drum ce asigură legătura în teritoriu este DJ 222 A ce leagă localitatea Luncavița de teritoriul localității Nifon (comuna Hamcearca) și Catunul Cetățuia. În est, din DN 22 prin DC 59 se face legătura cu localitatea Tichilești.


Din punct de vedere administrativ, localitatea se învecinează astfel:


- în nord: teritoriul administrativ al Comunei Grindu și Fluviul Dunărea

 
- în sud – vest: teritoriul administrativ al orașului Măcin


- în sud: teritoriul administrativ al comunei Greci și teritoriul administrativ al comunei Hamcearca


- în sud – est: teritoriul administrativ al orașului Isaccea


- în vest: teritoriul administrativ al comunei Jijila


- în nord – vest: teritoriul administrativ al comunei Văcăreni.

Comuna Luncavița, unitate administrativ-teritorială situată în nord-vestul județului Tulcea și a Podișului Dobrogei de Nord, este compusă din două localități și un cătun: satul Luncavița, satul Rachelu și Cetățuia.


Comuna Luncavița este amplasată la 52 km de Tulcea în depresiunea cu același nume, pe DN 22 (E87). 


Accesul în comună este favorizat de rețeaua rutieră directă DN 22(E87) Tulcea – Isaccea – Luncavița – Măcin – Brăila. Legătura cu orașul Galați este realizată tot prin DN 22 și în continuare prin DN22E, cu trecere bac prin I.C. Brătianu. Un alt drum ce asigură legătura în teritoriu este DJ 222 A ce leagă localitatea Luncavița de teritoriul localității Nifon (comuna Hamcearca) și Catunul Cetățuia. În est, din DN 22 prin DC 59 se face legătura cu localitatea Tichilești.


Din punct de vedere administrativ, localitatea se învecinează astfel:


- în nord: teritoriul administrativ al Comunei Grindu și Fluviul Dunărea

 
- în sud – vest: teritoriul administrativ al orașului Măcin


- în sud: teritoriul administrativ al comunei Greci și teritoriul administrativ al comunei Hamcearca


- în sud – est: teritoriul administrativ al orașului Isaccea


- în vest: teritoriul administrativ al comunei Jijila


- în nord – vest: teritoriul administrativ al comunei Văcăreni.

Prima menţiune - cunoscută în prezent - a localităţii Luncaviţa se regăseşte în dexterul (registru) din 1573 emis de autorităţile otomane, dovedindu-se astfel o continuitate de aproape 500 de ani a localității sub numele de Luncavița.”

Situat și pe teritoriul administrativ al comunei Luncavița (în est), Parcul Național Munții Măcinului (PNNM) a fost înființat prin Legea 5/2000, cuprinzând o suprafață totală de 11140,2 ha.
Zona forestiera a comunei cuprinde numeroase exemplare de tei, formand cea mai mare padure de tei constituind o importanta zona melifera a tarii. Astfel zona de Lunca a Dunarii cu zonele umede din teritoriul administrativ  impreuna cu arealul muntos din Parcul National Muntii Macinului alcatuiesc un cadru propice de dezvoltare activitati turistice pentru cetateanul de rand si zona traditionala pescareasca ca diversificare a activitatilor.

In apropierea Parcului National Muntii Macinului exista catunul Cetatuia, parte componenta a localitatii Luncavita, zona de importanta economica locala cu activitati in turism.

Localitățile comunei Luncavița se dezvoltă la piciorul dealurilor enumerate, pe malul sudic al luncii Dunării, în zona de contact cu acele culmi care alcătuiesc versantul nordic al Parcului Național Munților Măcinului. 

Relevanta proiectului pe activitati și obiective turistice pe care le regasim la nivelul comunei Luncavita.
Plasată ca punct de strajă a Dobrogei de Nord, comuna Luncavița la nord-vestul Dobrogei, deține importante obiective turistice, atât pentru turismul destinat recreării cât și pentru cel de cercetare, zona fiind din cele mai vechi timpuri atracție de cultură și tradiție, învăluită și protejată de susurul lin al Dunării.

Așezată în  nordul Dobrogei, între Lunca Dunării cu fluviul Dunărea la Nord și Est, şi Parcul Național Munţii Măcinului la Vest, plasată pe cursul Drumului European E87 (Drumul Național 22), Luncavița, prin denumirea ei, cuprinde zona de luncă cu baltă și zona de deal - munte unde propice sunt terenurile pentru vița de vie, sau pomi fructiferi. 

1. Comuna se afla intre Parcul National Muntii Macinului si lunca fluviului Dunarea, biodiversitatea fiind caracteristica de baza a regiunii. In completarea acestor lucruri, teritoriul administrativ al comunei se aseaza pe culoarele de legatura Romania-Delta Dunarii si Romania-Litoralul Marii Negre, localitatile fiind tranzitate de Drumul European 87.

2. Parcul Naţional MUNŢII MĂCINULUI

Parcul Național Munții Măcinului localizat în Podișul Dobrogean, reprezenta singura zonă din Europa în care ecosistemele caracteristice stepei pontico-balcanice, pădurilor submediteraneene și balcanice, împreună cu numeroase specii amenințate cu dispariția, se dezvolta pe cei mai vechi munți din România – munți hercinici și unii dintre primii formați pe continent.
Pădurile din Parcul Naţional Munţii Măcinului sunt constituite majoritar din arborete de foioase de amestec. Aici găsim cea mai mare pădure de tei din România, loc prielnic şi foarte frecventat activităţilor de apicultură. 

Munţii Măcinului sunt cei mai vechi munți din România formaţi în urmă cu 300-400 milioane de ani. 

Parcul Național Munții Măcinului are o suprafață de 11.140,2 ha, din care 11.110,2 ha fond forestier (99,7%) și 30 ha pășuni (0,3%). 

Valoarea internațională este subliniată prin prezența a 6 specii incluse în Lista roșie europeană în categoria „vulnerabil” dintre care menționăm: clopoțelul dobrogean (Campanula romanica), merinana (Moehringia grisebachi), ghiocelul cu frunze late (Galanthus plicatus), garofiţa pitică de stâncă (Dianthus nardiformis). 

O importanţă deosebită pentru ştiinţa şi pentru biodiversitatea parcului natural o reprezintă speciile rare şi pe cale de dispariţie: broasca ţestoasă – monument al naturii, balaurul dobrogean, vipera cu corn, vulturul pleşuv ciocănitoarea neagră, dumbrăveanca - specii protejate pe plan internaţional dar și 19 specii de fluturi unicat pentru știință.

Administrația Parcului Național Munții Măcinului a definitivat trasee turistice pe care se pot practica activități de: drumeții, observații păsări, turism ecvestru, ecoturism, cercetare ştiinţifică, recreere.

Trasee turistice recomandate: 

· Ţuţuiatu: 7 km, 3,5h, ruta: Luncavița – Cetăţuia - Valea Fagilor - Valea Seaca - Valea Piscului Înalt - Vf. Țuțuiatu- Șaua Ţuţuiatu- Valea Morsu- Greci; 

· Dealul cu Drum:12 km, 6h, ruta: Greci Valea Racova Dealul cu Drum - Valea Piatra Roşie - Valea Curături - Valea Taiţa - Nifon; 

· Vârful Crapcea 8 km, 4h ruta: Balabancea - Dealul Crapcea –Vf. Crapcea- Vf. Echiştea- Valea cu Frăsiniş - Cerna; 
· Vârful Vinului 11 km, bandă galbenă, 5,5h, ruta: Cerna - Valea Cernei - Valea Poteca Ţigăncii - Vf. Vergu - Vf. Vinului - Creasta Cardonului - Hamcearca;

·  Cozluk 7 km, 4h, ruta: Greci - Cozluk - V. lui Jug - Groapa de Aramă - V. Adâncă - V. Plopilor - Greci; 

· Pricopan 6 km, 4h, ruta: Măcin - V.Regiei - Vf.Sulucu Mare - Şaua Şerparu - Vf.Caramalău - Fântâna de Leac – Măcin.

Un loc deosebit de vizitat pe teritoriul administrativ al comunei Luncavița, unicat pentru Europa, este Valea Fagilor monument  al naturii datorat nivelului de altitudine extrem de jos pentru creşterea fagului. Cei 1145 de fagi, de pe 150 de ha,  sunt stricţi ocrotiţi de Administraţia PNMM reprezentând dovada istorică al vechiului lanţ hercinic şi altitudinile acestuia.

3. Observatorul Astronomic Luncavița 
Prin colaborare cu Muzeul de Științe ale Naturii și a Observatorului Călin Popovici Galați, în fiecare an are loc tabăra de astronomie pe Dealul Pietrișului din Parcul Național Munții Măcinului. Sunt amplasate telescoape portabile, unde sunt invitați să participe de la specialiști, turiști la simpli cetățeni, sau elevi. La aceste tabere ajung copii, localnici, turisti cu biciclete sau pe jos fiind un cadru natural deosebit pentru plimbari iar Autoritățile locale pun la dispoziție microbuze, care transportă în fiecare seară iubitorii cerului, care la Luncavița prezintă cele mai multe nopți senine din România.

4. Şantier Arheologic eneolitic – Cetăţuia

Cele mai vechi urme materiale descoperite pe teritoriul comunei Luncaviţa,  punctul La Ceair şi pe terasa dintre Valea Moacii şi Valea lui Purice – aparţin Paleoliticului (35000 – 10000 a. Chr.) şi Mezoliticului (10000 – 5500 a. Chr.). În condiţiile îmbunătăţirii climatului şi oferirii condiţiilor de viaţă, la începutul Holocenului, zona va fi populată de comunităţi eneolitice aparţinând culturii Gumelniţa (a doua jumătate a mil. al. V-lea a. Chr.). 

Aceștia vor întemeia aşezări pe malurile zonei de baltă a Dunării (punctul La Cioara) şi pe terasele văilor interioare (Luncaviţa, punctele Mocuţa şi Cetăţuia). Unul din punctele de reper al preistoriei din Nordul Dobrogei este, fără îndoială, aşezarea – tell din punctul Cetăţuia.
În parteneriat cu ICEM Tulcea, Comuna Luncaviţa, Şcoala Luncaviţa, şi o misiune franceză se organizează an de an şantier arheologic în punctul Cetăţuia, existând aici cadrul prielnic pentru vizitare de sit arheologic de perioada eneolitică. 

În cadrul Școlii de Artă și Meserii Luncavița funcționează Muzeul de Etnografie și Istorie ale comunei, unde sunt prezentate descoperirile acestor șantiere arheologice.

5. Traseul fântanilor și troițelor din zona Cetățuia

Pe teritoriul administrativ al Comunei Luncavița au fost renovate prin programul ”Întoarcere la izvoare” (proiecte în parteneriat public cu cetățeni care au contribuit la repunerea în valoare a fântânilor) 6 fântâni la Luncavița – Cetățuia și una la Rachelu, fântâni cu istoric al îndeletnicirilor luncăvițene. La fiecare fântână renovată a fost adăugată câte o troiță, sfințită de biserică și a fost atașată câte o placă cu povestea fântânii. Fântânele cu troițe au devenit locuri de vizitat atât pentru credincioși cât și destinații turistice de unde mai ales cicloturistii opresc in drumul lor pentru a lua apă. Tot prin grija locuitorilor comunei împreună cu bisericile din cele două localități au fost ridicate de-a lungul timpului 7 troițe sfințite.
6. Zonă de agrement – pescuit Balta Luncaviţa

Pe vechiul teritoriu al Ghiolului Crapina, există zone de agrement unde se pot practica activități piscicole, activități care sunt păstrate în tradițiile luncăvițenilor de zi cu zi. Dunărea, aflată aici și ca graniță a României cu Ucraina se află la limita teritorială a administrației luncăvițene, oferind completarea zonei pe partea de Nord a Comunei Luncavița,  formându-se astfel un areal luncăvițean unic, unde de la bogățiile speciilor de floră și faună din PNMM poți trece la cele ale bălților Deltei Dunării.

Pe teritoriul comunei Luncavița mai exista în zona catunului Cetățuia și a PNMM 3 baraje/lacuri de apă, unde turistii si localnicii pot preactica activitati piscicole precum agremen sau pecuit.
Datorita potentialului turistic ridicat, de-a lungul timpului au luat ființă si s-au organizat diferite evenimente cu profil turistic ce au tinut de potentialul arealului comunei Luncavita. Printre acestea, cu relevanta pentru proiectul de investitie propus sunt:
1. Concursul de ciclism ”Luncavita explorer MTB challenge”

Concurs de ciclism pentru profesioniști și amatori, în zona de pădure, administrată de Parcul Național Munții Măcinului și Direcția Silvică Tulcea. Pasionați de mountain bike din toată țara vin în zonele ale PNMM de unde pornesc în intreceri pe categorii de vârstă, atât pentru profesioniști cât și pentru amatori.  Au fost organizate 9 editii pana la acest moment. Evenimentul a devenit unul de renume participand cluburi sportive, amatori biciclisti, si mii de turisti.
2. Festivalul Bike Fast ”Motodelta

În fiecare an în poaiana „Baba Ioana” din zona Cetățuia-Valea Fagilor, pasionați ai motociclismului din toată țara se strâng în număr mare, peste 1500 de persoane și sărbătoresc timp de trei zile, într-o atmosferă rock, dar care include și aspecte tradiționale locale, puse la dispoziție de autorități, în special un repertoriu gastronomic foarte apreciat de toți participanții. Cântă trupe rock și folk din țară sau străinătate, festivalul se încheie cu foc de tabără. Festivalul este organizat în parteneriat de autoritățile locale și asociații neguvernamentale de profil.

Resurse ale comunitatii

Situându-se în zona de racord dintre luncă şi deal între Biosfera Delta Dunării şi Parcul Naţional Munţii Măcinului, atât terenul agricol, apele, munţii cu bogăţiile lor dar şi resursa umană reprezintă resurse locale ale comunităţii.

a)Terenul agricol

Terenul agricol, în suprafaţă de peste 8.038 ha, situat în zonele de nord, est şi sud, este cultivat cu cereale şi plante tehnice dar este folosit şi ca islaz.

b) Parcul Naţional Munţii Măcinului cu specii de floră şi faună unice pentru România şi Uniunea Europeana.

c)Cariera de piatră ce asigură prin contractul cu UAT Luncaviţa piatră pentru infrastructura stradală.

d)Pădurea de tei 

Cu cea mai mare întindere ca suprafaţă din ţară, pădurea de tei de la Luncaviţa, oferă apicultorilor arealul perfect stupăritului la florile de tei.

e) Fluviul Dunarea cu zona piscicolă Rachelu
Fluviul Dunărea mărgineşte partea de Nord a comunei şi este zonă propice pescuitului, aici existând asociaţii pescăreşti, zona oferind şi posibilitatea practicării agroturismului şi pescuitului sportiv.

f)Resursa umană

Cu oameni specializaţi  pe diferite calificări, Luncaviţa oferă diferiţilor investitori forţă de muncă adecvată profesională.

Mediul de afaceri al comunităţii

În Comuna Luncaviţa mediul de afaceri este bine dezvoltat, reprezentat de 111 societăţi comerciale/persoane fizice autorizate/întreprinderi individuale și familiale cu diverse domenii de activitate cu precădere comerţ, agricultură, apicultură, creşterea animalelor, turism, extracţii mineraliere, construcţii, servicii. 


Prezentarea caracteristicelor economice de mai sus coroborat cu aspecte privind cadrul de așezare a Comunei Luncavița precum și cu prezentarea ei din perspectiva rurală cu specific dobrogean, face ca Luncavița să fie o oază de liniște rurală neafectată de urbanizarea aspră ce ne înconjoară, chiar dacă în ultimii 10-15 ani s-au implementat proiecte ce asigură utilități moderne ca în mediul urban.


Într-o societate urbanizată, chemarea către mediul rural şi stilul de viaţă rural devine din ce în ce mai puternică. Locuitorii de la oraşe se întorc la locurile de origine şi la modul de viaţă simplu al „vremurilor de altădată”, mai ales pentru cei care se retrag după o activitate în urban de ani de zile.
Economia României a fost afectată major de pandemie și de restricțiile drastice de mobilitate fizică implementate rapid în scopul limitării extinderii. Sub impactul lor, economia a suferit în trimestrul II din 2020 o severă contracție, recuperată parțial în trimestrele III și IV din 2020, și respectiv în trimestrul I din 2021. Economia României a înregistrat un avans de 6,3% în 2021, grație unei cereri interne solide, însă ritmul de creștere va încetini până la 4,2% în acest an, pentru ca în 2023 să accelereze ușor la 4,5%, conform previziunilor economice de iarnă, publicate de Comisia Europeană (CE). În ultimul trimestru al lui 2021, creșterea economică a încetinit în principal datorită restricțiilor de aprovizionare, a noului val de infecții cu COVID-19 și a relansării puternice a inflației. Invazia Ucrainei de către Rusia în februarie 2022 va influența negativ atât evoluția economiei naționale, cât și cea europeană. Toate aceste provocări macro-economice și sociale, necesită un răspuns ferm din partea autorităților naționale, cât și europene.

Pe 27 mai 2020, ca răspuns la criza fără precedent cauzată de pandemia de COVID-19, Comisia Europeană a propus crearea instrumentului temporar de
redresare.

NextGenerationEU și consolidarea fondurilor dedicate anumitor programe în cadrul bugetului UE pe termen lung pentru perioada 2021-2027.

NextGenerationEU este un instrument temporar de redresare, în valoare de peste 800 de miliarde EUR, menit să contribuie la repararea daunelor economice și sociale imediate provocate de pandemia de coronavirus. După pandemia de COVID-19, Europa va fi mai verde, mai digitală, mai rezilientă și mai bine pregătită să facă față provocărilor actuale și viitoare.

Mecanismul de redresare și reziliență (MRR): elementul central al instrumentului NextGenerationEU, cu împrumuturi și granturi în valoare de 723,8 miliarde EUR disponibile pentru sprijinirea reformelor și a investițiilor întreprinse de țările UE. Scopul este de a atenua impactul economic și social al pandemiei de COVID-19 și de a face ca economiile și societățile europene să devină mai durabile, mai reziliente și mai bine pregătite pentru provocările și oportunitățile oferite de tranziția către o economie verde și de tranziția digital.

Obiectivul general al Mecanismului de Redresare și Reziliență (MRR) este să promoveze coeziunea economică, socială și teritorială a Uniunii prin îmbunătățirea rezilienței, a nivelului de pregătire pentru situații de criză, a capacității de adaptare și a potențialului de creștere ale statelor membre, prin atenuarea impactului social și economic al crizei în cauză, în special asupra femeilor, prin contribuția la punerea în aplicare a pilonului european al drepturilor sociale, prin sprijinirea tranziției verzi, prin contribuția la realizarea obiectivelor privind clima ale Uniunii pentru 2030 stabilite la articolul 2 punctul 11 din Regulamentul (UE) 2018/1999 și prin respectarea obiectivului UE de realizare a neutralității climatice până în 2050, precum și a tranziției digitale, contribuind astfel la convergența economică și socială ascendentă, restabilind și promovând creșterea durabilă și integrarea economiilor Uniunii, încurajând crearea de locuri de muncă de înaltă calitate, contribuind la autonomia strategică a Uniunii alături de o economie deschisă și creând valoare adăugată europeană.

Planul Național de Redresare și Reziliență al României (PNRR) este conceput așa încât să asigure un echilibru optim între prioritățile Uniunii Europene și necesitățile de dezvoltare ale României, în contextul recuperării după criza COVID-19 care a afectat semnificativ țara, așa cum a afectat întreaga Uniune Europeană și întreaga lume.
Conform Raportului de Țară întocmit de către Comisa Europeană (CE) în anul 2019, una din recomandările principale este ca România să axeze politica economică în materie de investiții pe sectorul energetic cu emisii scăzute de dioxid de carbon și pe eficiența energetică, pe infrastructura de mediu și pe inovare, ținând seama de disparitățile regionale. Provocări semnificative se remarcă în economia României, dincolo de aspectele majore de sistem, în ceea ce privește dezvoltarea locală. Afectate semnificativ de pandemie, UAT- urile din România au o scădere semnificativă a veniturilor proprii. Această situație duce la o reducere semnificativă a investițiilor în domenii cum ar fi educația, sănătatea și infrastructura locală. Nivelul cheltuielilor pentru investiții la nivelul UAT-urilor este redus (15-20% din bugetul local înainte de pandemie) și este în mare măsură finanțat din fonduri europene. Prin urmare, este nevoie de o injecție de capital pentru a continua investițiile în infrastructura locală și pentru a crește astfel reziliența localităților în perioada de redresare economică. Ținând cont că într-o perioadă de criză economică, veniturile locale sunt și mai reduse, este nevoie de suport financiar suplimentar pentru asigurarea bunăstării populației și garantarea unor servicii publice de calitate în perioada imediat următoare, cu accent pe tranziția verde și digitală. Nevoia unei transformări urbane sustenabile este subliniată de Agenda 2030 pentru Dezvoltare Durabilă, în special Obiectivul 11 pe Dezvoltare Durabilă, care este dedicat transformării orașelor în unele incluzive, sigure, reziliente și durabile. Alte documente majore ce propun această transformare includ Noua Agendă Urbană, Acordul de la Paris și Pactul Ecologic al Comisiei Europene. Noua Cartă de la Leipzig, adoptată în 30 noiembrie 2020, oferă un cadru de politici pentru a cuprinde dimensiunea urbană în acordurile europene și globale și pentru a promova orașe mai verzi, mai echitabile, mai productive și mai bine guvernate.

Deși, conform delimitării administrative tradiționale, gradul de urbanizare în România este de numai 55%, acesta crește la 76% după metodologia UE-OCDE, care ține cont de relațiile funcționale și dinamica regională identificate în baza fluxurilor de navetă.

Componenta C10 - Fondul local ajută la decarbonizarea transportului, creșterea eficienței energetice, respectiv dezvoltarea unei mobilități locale durabile, prin extinderea accesului la servicii esențiale pentru toți cetățenii. Unul din obiectivele principale este asigurarea cadrului necesar pentru dezvoltarea durabilă a localităților din România prin investiții în infrastructura locală care vor susține reziliența și tranziția verde a zonelor urbane și rurale, precum și reducerea disparităților teritoriale la nivel regional, intra-regional și intra-județean. Axă specifică de investiții este axa II.4 Asigurarea infrastructurii pentru transportul verde - infrastructurii pentru biciclete la nivel local/metropolitan.
Conform Raportului de Țară întocmit de către Comisia Europeană (CE) în 2020, consecințele socio-economice ale pandemiei de COVID-19 se vor resimți, în mod inegal, în diferitele regiuni ale României din cauza decalajelor semnificative în materie de investiții și de productivitate a forței de muncă și a profilurilor de specializare diferite. Acest lucru implică un risc considerabil de adâncire a disparităților regionale în România, inversând tendința observată de reducere ușoară a disparităților dintre București-Ilfov și restul regiunilor sau dintre zonele urbane și cele rurale. Combinată cu riscul perturbării temporare a procesului de convergență între statele membre, situația actuală impune adoptarea unor răspunsuri specifice în materie de politică. În contextul epidemiei de COVID-19, este foarte probabil ca provocările existente să se accentueze, pe fondul creșterii rapide a șomajului și a inactivității. Disparitățile regionale mari și productivitatea scăzută a anumitor sectoare au un impact negativ asupra creșterii durabile pe termen lung.

Administrațiile locale sunt motoarele care facilitează prestarea serviciilor publice, dezvoltarea economică și investițiile în infrastructură. Totuși, închiderea companiilor, pierderea locurilor de muncă și alte efecte economice au atras un declin al veniturilor fiscale pe durata crizei, punând presiuni financiare majore pe numeroase administrații locale. Conform estimărilor, administrațiile locale ar putea înregistra, în medie, pierderi de venituri de 15-25% în 2021, cele mai afectate fiind orașele cu baze economice mai puțin diversificate și localitățile rurale.

Afectate semnificativ de pandemie, UAT-urile din România au o scădere semnificativă a veniturilor proprii. Această situație duce la o reducere semnificativă a investițiilor în domenii cum ar fi educația, sănătatea și infrastructura locală. Nivelul cheltuielilor pentru investiții la nivelul UAT-urilor este redus (15-20% din bugetul local înainte de pandemie) și este în mare măsură finanțat din fonduri europene. Prin urmare, este nevoie de o injecție de capital pentru a continua investițiile în infrastructura locală și pentru a crește reziliența localităților în perioada de redresare economică.

De asemenea, este necesar ca în localitățile din România să fie efectuate investiții în infrastructura locală, pentru a adapta localitățile la noile condiții de siguranță și pentru a contracara tendințele nesustenabile generate de pandemie, respectiv izolare, segregare, inclusiv utilizarea autoturismelor personale în detrimentul transportului public.

Pentru a fi eficiente, soluțiile urbane pentru redresare rezilientă post-pandemie trebuie să se axeze pe o abordare ce consideră sistemele care susțin viața urbană interconectate și inseparabile. Suportul financiar pentru investițiile de la nivel local ar trebui să se axeze pe oportunități de creare a locurilor de muncă combinate cu investiții în infrastructură ecologică și digitală. Investițiile viitoare trebuie să țină cont de evoluțiile climatice pentru a asigura o redresare urbană rezilientă care își protejează locuitorii împotriva fenomenelor meteorologice extreme sau altor riscuri naturale și antropice. Pandemia oferă oportunitatea unui nou început, în care orașele își pot contura o realitate urbană substanțial diferită, luându-și angajamentul de a sprijini persoanele vulnerabile, de a proteja sisteme naturale, de a clădi o economie durabilă și de a aborda potențiale amenințări împreună. O redresare verde va impune aplicarea unor modele bazate pe dezvoltare economică globală, producție de proximitate și tipare de consum, legând orașele de comunități rurale și scurtând lanțurile de aprovizionare.

Este necesar un efort decisiv pentru a găzdui, adapta și extinde sisteme integrate multi-modale de transport în orașe și zone metropolitane, cu scopul de a regândi și transforma transportul în comun, asigurând tranziția de la utilizarea mașinii personale la forme mai durabile, mai incluzive, mai sănătoase și mai sigure de mobilitate pentru cetățeni.

În timp ce distanțarea fizică este importantă, orașele nu trebuie să regreseze în ceea ce privește politicile de utilizare a terenurilor care omit eficiența sporită a densificării urbane. Este important să fie prevenită extinderea urbană și să fie promovată, în schimb, densitatea strategică pentru a asigura faptul că infrastructura și serviciile urbane funcționează eficient, reducând în paralel utilizarea resurselor naturale și emisiile de gaze cu efect de seră.

Nivelurile adecvate și bine concepute de compactare urbană facilitează productivitatea economică ridicată și eficiența ecologică, esențiale în prevenirea vulnerabilităților fundamentale.

De asemenea, acestea creează medii de facilitare pentru prevenția bolii și promovarea sănătății. Planificarea urbană și regională trebuie să promoveze în mod sincron orașe compacte, integrate și multifuncționale, care scurtează distanța dintre locul de muncă și domiciliu, asigurând, în paralel, un aport adecvat de spații verzi publice și deschise, în special în cartierele supra-aglomerate, precum și facilități de transport în comun și nemotorizat.

Mecanismele eficiente de coordonare între autoritățile naționale și locale sunt esențiale. Trebuie să fie consolidate sistemele locale și să fie construită capacitatea reprezentanților locali pentru a gestiona răspunsul la provocările ivite (de la sănătate la economie și protecție socială). Investițiile în infrastructura locală vor fi esențiale pentru adaptarea orașelor și comunelor la noile condiții, asigurându-se astfel, reziliența pe termen lung a localităților.

Dezvoltarea urbană și rurală reprezintă factori cheie pentru îndeplinirea obiectivului propus de creștere a rezilienței localităților urbane și rurale la provocările generate de crizele economice și sociale de la nivel global. Problemele și provocările sus-menționate se adaugă celor cu care orașele și comunele se confruntau în ultimii ani.

La nivel național, legislația care reglementează mersul pe bicicletă a fost modificată pentru a se alinia cu directivele europene:

· Ordonanța de urgență a Guvernului nr. 195/2002 privind circulația pe drumurile publice, cu modificările ulterioare.

· Ordonanța de Guvern nr. 58/2008 privind organizarea și desfășurarea activității de turism în România (cicloturism), cu modificările ulterioare.

· Ordonanța de urgență nr. 43 din 1997 privind regimul drumurilor, cu modificările ulterioare.

Conform raportului Beneficiile deplasării cu bicicleta. Deblocarea potențialului lor pentru Europa lansat de Federația Europeană a Bicicliștilor, la momentul anului 2017, beneficiile directe ale mersului cu bicicleta sunt evaluate la 150-155 miliarde euro la nivel european. Principalele beneficii măsurabile sunt:

· Vieți mai lungi și mai sănătoase: 73 mld. Euro;

· Cicloturismul: 44 mld. Euro;

· Piața de biciclete: 13,2 mld. Euro;

· Reducerea gradului de congestie rutieră: 6,8 mld. Euro;

· Mai puține concedii medicale de la locul de muncă: 5 mld. Euro;

· Economii de combustibil: 4,0 mld. Euro;

· Economisirea costurilor de construcție și întreținere a infrastructurii rutiere pentru vehiculele motorizate: 2,9 mld. Euro;

· Reducerea emisiilor de CO2: 0,6 - 5,6 mld. Euro;

· Reducerea poluării aerului: 0,435 mld. Euro;

· Reducerea poluării fonice: 0,3 mld. Euro.

Investițiile substanțiale în deplasarea cu bicicleta aduc nu doar beneficiile menționate mai sus. Ele reprezintă, de asemenea, un răspuns excelent la provocările specifice cu care se confruntă România. Pentru a arăta modul în care dezvoltarea deplasării cu bicicleta poate contribui la soluționarea problemelor economice și de mediu specifice României, am examinat trei tipuri importante de documente:

· Rapoartele de țară din cadrul semestrului european 2020

· Recomandările specifice fiecărei țări din cadrul semestrului european 2020

Planurile naționale în domeniul energiei și schimbărilor climatice

Obligațiile și recomandările incluse în aceste documente au un impact semnificativ asupra structurii cheltuielilor din fondurile UE în statele membre. Principalele concluzii pentru Romania sunt:

· 90% ponderea emisiei de CO2 și de GES generate de transportul rutier;

· Reducerea cu 55% a emisiilor promisă până în 2030 în Planul național în domeniul energiei și schimbărilor climatice;

· Rata accidentelor rutiere soldate cu victime în România este dublă față de media UE;

· Angajament de reducere a emisiilor de GES prin promovarea metodelor alternative de mobilitate.

Conform Federației Europene a Bicicliștilor, beneficiile investițiilor în deplasarea cu bicicleta influențează:

1. Economia
· Sectorul producției: Potrivit unei analize a Goldstein Research, industria bicicletelor din Europa se așteaptă să ajungă la aproape 20 miliarde EUR până în 2024 și să crească cu o rată anuală de 5,5% comparative cu piața europeană a autovehiculelor care se preconizează că va crește cu doar circa 1,7% până în anul 2024.

· Turismul: Numărul călătoriilor cicloturistice anuale în UE este estimat la 2,3 miliarde, cu o valoare economică totală de 44 miliarde EUR. Cicloturismul este corelat cu cca. 525.000 de locuri de muncă în UE

· Logistica: Bicicletele cargo au potențialul de a înlocui următoarea pondere a deplasărilor motorizate în zonele urbane:

· + 23-25% din livrările comerciale în orașe;
· + 50% din deplasările aferente serviciilor

comerciale și de întreținere;
+77% din deplasările logistice private (cumpărături, odihnă, transportul copiilor);
· Comerțul: Bicicliștii fac cumpărături locale și sunt clienți mai fideli.

· Construcția și întreținerea infrastructurii rutiere:

· Anual, deplasarea cu bicicleta ajută UE să economisească 2,9 miliarde EUR pentru construcția și întreținerea infrastructurii de transport motorizat.

· Se estimează că o pistă pentru biciclete, protejată și de înaltă calitate, costă 0,13 milioane EUR per km, în timp ce o autostradă urbană costă 30,2 milioane EUR per km, adică de 232 de ori mai mult.

· Reziliența: Deplasarea cu bicicleta, inclusiv logistica aferentă, face culturile mai reziliente, oferind opțiuni de transport chiar și în situații de urgență precum pandemii, dezastre naturale sau atacuri teroriste.

2. Mediul înconjurător și resursele:
Poluarea aerului este singurul și cel mai mare risc pentru sănătate legat de mediu în Europa, provocând anual în jur de 400.000 de decese premature.

· Deplasarea cu bicicleta contribuie la reducerea emisiilor cu peste 16 milioane de tone de CO2 echivalent anual în UE.

· Nivelurile actuale de deplasare cu bicicleta în UE corespund unor economii de combustibil de peste 3 miliarde de litri pe an.

· Greutatea medie a unei mașini în UE în anul 2017 era de aproape 1400 kg, pe când bicicleta rareori cântărește mai mult de 20 kg sau 1,5% din greutatea unei mașini. Aceasta înseamnă că pentru asamblarea unei biciclete sunt necesare mult mai puține resurse

3. Sănătate:
· Deplasarea cu bicicleta previne anual 18.110 decese premature în cele 28 de state membre ale UE, echivalentul unei valori economice de 52 miliarde EUR anual. De asemenea, deplasarea cu bicicleta contribuie la o viață mai sănătoasă, ajutând la prevenirea unui număr mare de boli grave și cronice, de exemplu: boli cardiovasculare, diabet (tip 2), cancer mamar, cancer de colon, osteoporoză.

· Angajații care vin cu bicicleta la muncă în mod regulat au în medie cu 1,3 mai puține zile de concediu medical anual.

· La un interval de 4 ore după ce au ajuns la școală, nivelurile de concentrare ale copiilor care vin la școală pe jos sau cu bicicleta sunt cu 8% mai mari decât ale copiilor care sunt aduși cu mașina.

4. Beneficiile sociale și satisfacția vieții:
· Deplasarea cu bicicleta este o activitate socială. Prin reunirea oamenilor și conectarea cartierelor, deplasarea cu bicicleta oferă potențial pentru interacțiuni sociale îmbunătățite și mai multe schimburi între cartiere. Aceasta poate stabili o legătură între oamenii din diferite medii și clase sociale, îmbunătățind astfel coeziunea societății.

· Cheltuielile anuale pentru deținerea și utilizarea unei biciclete se ridică doar la aproximativ 5% sau 10% (în cazul bicicletelor electrice) din cheltuielile pentru deținerea și utilizarea unei mașini. Fiind o opțiune ieftină de transport, deplasarea cu bicicleta poate contribui la îmbunătățirea
accesibilității  categoriilor sociale defavorizate la locurile de muncă și a participării acestora la viața socială.

· Bicicleta este foarte eficientă din punct de vedere spațial: timp de o oră, de 7 ori mai multe biciclete decât mașini pot traversa un spațiu de 3,5 m într-un mediu urban.

Recomandări specifice de țară pentru axa I.1 Mobilitate urbană durabilă:

· (2020) Să direcționeze cu prioritate investițiile către tranziția verde și tranziția digitală (...)
- (2019) Să axeze politica economică în materie de investiții (...), pe sectorul energetic cu emisii scăzute de dioxid de carbon și pe eficiența energetică (...), ținând seama de disparitățile regionale. 

- (2019) Să avanseze finanțarea proiectelor de investiții publice mature ...() pentru a favoriza redresarea economică.

Investiția constă în realizarea infrastructurii pentru biciclete/mijloace de transport nemotorizate, inclusiv pasaje, poduri, daca este cazul.

Prin această măsură se contribuie la limitarea poluării pe raza localității, la evitarea blocajelor din trafic și la creșterea rezilienței populației, fiind promovat un mod sănătos de transport. De asemenea, prin crearea unor infrastructuri dedicate, se va asigura o creștere a siguranței în trafic, fiind separate fluxurile ciclabile de cele pietonale sau auto.

	2.
	Necesitatea și oportunitatea investiției pentru care se aplică
	Necesitatea promovării investiției
Următoarele probleme au fost identificate de Comisia Europeană drept principalele obstacole în calea dezvoltării eficiente și durabile a României:

· Investițiile insuficiente afectează potențialul economiei de a se apropia de nivelurile din UE. Calitatea și fiabilitatea rețelelor rutiere și feroviare sunt slabe. Investițiile în infrastructuri durabile de transport, de energie și de mediu (pentru deșeuri, ape reziduale și poluarea aerului) sunt insuficiente.

· Persistă provocări considerabile în ceea ce privește poluarea aerului, atenuarea schimbărilor climatice și adaptarea la acestea. Se preconizează o creștere a emisiilor de gaze cu efect de seră care nu sunt acoperite de sistemul de comercializare a certificatelor de emisii al UE, ceea ce ar însemna nerespectarea obiectivului fixat pentru 2030. Reducerea emisiilor generate de sectorul transporturilor, al construcțiilor și cel agricol va fi esențială pentru atingerea acestui obiectiv. Investițiile în tehnologiile ecologice și în soluții durabile, precum și asigurarea unei finanțări adecvate vor fi esențiale pentru atingerea obiectivelor urmărite în materie de climă și energie și pentru conturarea unui nou model de creștere.

· Starea și fiabilitatea infrastructurii de transport este în continuare slabă, situându-se sub nivelul altor state și sub media UE. Nu au fost încă dezvoltate conexiuni multimodale adecvate în multe zone urbane.

· România înregistrează unul dintre cele mai slabe rezultate în materie de siguranță rutieră din UE. În pofida reducerii cu 4% a numărului deceselor începând cu 2017, numărul deceselor la un milion de locuitori în 2018 înregistrat în România era de două ori mai mare decât media UE. Factorii care favorizează acest fenomen sunt infrastructura subdezvoltată, în special pentru pietoni și bicicliști, viteza excesivă și asigurarea slabă a respectării legii.

Mai multe sectoare industriale contribuie în mod semnificativ la emisii. Transporturile, agricultura și industria prelucrătoare prezintă o tendință ușor crescătoare. Sectorul transporturilor din România a produs 24,7% din emisiile totale de CO2 și 16,6% din emisiile de GES în 2017, cu mult sub media UE. În special, transportul rutier a reprezentat peste 90% din totalul emisiilor de CO2 și de GES din sectorul transportului la nivelul întregii țări.
În general, progresele în ceea ce privește investițiile legate de transport au fost evaluate de către Comisia Europeană (CE) ca fiind limitate.
În anul 2020, prin raportul de țară, CE i-a recomandat României următoarele:

· Să direcționeze cu prioritate investițiile către tranziția ecologică și digitală, în special către transportul durabil, infrastructura de servicii digitale, producția și utilizarea energiei în mod nepoluant și eficient, precum și către infrastructura de mediu.

· Criza a evidențiat și mai clar necesitatea acută ca România să relanseze lucrările de infrastructură publică în domenii precum transportul durabil, energia curată și infrastructura de mediu și de servicii digitale. Transportul urban este afectat de organizarea necorespunzătoare a sectorului și de slaba capacitate administrativă a furnizorilor locali.

Principalele provocări întâlnite la nivel local sunt:

· Investițiile insuficiente și bugetul local de investiții limitat afectează potențialul de dezvoltare economică a localității. Sunt necesare investiții noi și durabile în infrastructură, care să ajute la creșterea economică locală.

· Reducerea
emisiilor
generate
de
sectorul
transporturilor este esențială pentru atingerea obiectivelor naționale climatice. Este imperativă reducerea emisiilor de CO2 prin promovarea transportului cu bicicleta la nivelul localității.

· Starea și fiabilitatea infrastructurii de transport este în continuare slabă, situându-se sub nivelul altor localități din regiune și sub media națională.

· Infrastructura de transport subdezvoltată, în special pentru pietoni și bicicliști, viteza excesivă și asigurarea slabă a respectării legii contribuie la o siguranță rutieră slabă.

· O bună parte din populație este reprezentată de pensionari, lucrători în agricultură și alte categorii defavorizate care nu au o putere de cumpărare ridicată și nu își permit să reînnoiască autovehiculele personale la o perioadă de 5-7 ani. De asemenea, inflația afectează costurile cu combustibil, respectiv cu întreținerea mașinilor și piesele de schimb.

· Măsurile luate în pandemie au restrâns mobilitatea cetățenilor și a rezultat o necesitate acută de a implementa soluții de transport alternativ reziliente, care să permită transportul pe raza localității în situații de urgență ori revenire a pandemiei.

Economia României a fost afectată major de pandemie și de restricțiile drastice de mobilitate fizică implementate rapid în scopul limitării extinderii. Acestea au dus la o creștere a nivelului stresului și reducere a socializării în localitate. Prin urmare, transportul cu bicicleta este o măsură care ajută la recuperarea post-pandemie, prin beneficii pozitive pentru sănătate, cum ar fi: reducerea stresului, întărirea sistemului nervos, întărirea sistemului, cardiovascular, creșterea tonusului muscular, reducerea în greutate și oportunități mai ridicate de socializare pentru bicicliști.
Având în vedere, nevoile menționate la nivelul localității, necesitatea asigurării infrastructurii pentru transport verde - piste pentru biciclete este evidentă pentru creșterea calității vieții la nivelul Comunei Luncavita  și îmbunătățirea infrastructurii de bază.

În linii generale, proiectul va contribui la îmbunătățirea condițiilor de trai din localitate, la implementarea unui mediu de transport ecologic, mai sigur și sănătos pentru populație. Pistele pentru biciclete (și alte vehicule electrice ușoare) pot fi folosite și de bicicliștii ce traversează localitatea și vor îmbunătății siguranța rutieră la nivel local.

Fundamentarea necesității dezvoltării infrastructurii de transport verde prin înființarea de piste pentru biciclete și alte vehicule ușoare electrice rezidă din nevoia comunității locale de a dezvolta o infrastructură de transport rezilientă și accesibilă economic tuturor categoriilor sociale, care să ajute la creșterea coeziunii sociale, a nivelului de socializare la nivelul localității, dar care să reducă și poluarea mediului (reducerea nivelului de CO2 și GES, reducerea nivelului poluării fonice). Astfel prin realizarea investiției, locuitorii localității vor beneficia de condiții mai bune de viață, un nivel al sănătății mai ridicat, dar și o reducere a costurilor cu combustibil și cheltuielilor medicale prin practicarea mersului pe bicicletă.

În linii generale, investiția prezintă o oportunitate de dezvoltare socio-economică locală, de creștere a siguranței în traficul rutier local și de protecție a mediului prin facilitarea mersului pe bicicletă.

La nivel local necesitatea proiectului de investiție tine de modernizarea si dezvoltarea segmentului de mobilitate urbana coroborat cu dezvoltarea societatii, dezvoltare ce are la baza masuri de sanatate si prietenoase cu mediul. Pe langa acest aspect de adaptare si punere in practica a unor solutii alternative viabile și moderne, potentialul zonei care de-a lungul timpului s-a dezvoltat și a atras o multime de bicicliști reprezinta necesitatea implementarii unui astfel de proiect. Accesul catre catunul Cetatuia al localitatii Luncavita se face doar pe drumul judetean DJ 222A-Strada Valea fagilor. Pe acest segment de drum circula atat autoturisme cat si foarte multi localnici și turiști dintre care foarte mulți pe biciclete.Necesitatea investiției ține și de Corespondenta investitiei cu Planul Urbanistic General a Comunei Luncavita, care prevede în Studiul privind Modernizarea Circulatiei, la Cap.4.3 Amenajari pentru circulatia pietonilor si a biciclistilor, ”Circulația pietonală se desfășoară pe carosabil. Nu există trotuare amenajate. Nu există amenajate piste de bicicliști pe teritoriul localității. În prezent circulația bicicletelor se desfasoarape carosabil”;

Proiectul avut in vedere de infiintare pista de biciclete va facilita astfel accesul pietonilor, turistilor si celor care practica activitati sportive si asigura acces catre obiective de interes local precum: catunul Cetățuia, Parcul National Munții Macinului, Observatorul astronomic de vara, santierul arheologic Cetatuia ori fantanele cu troite inculse in proiectul „Intoarcere la izvoare„ .
Oportunitatea investiției
Comuna Luncavita  ca beneficiar direct pentru sprijinul acordat prin Planul Național de Redresare și Reziliență consideră ca fiind necesară și oportună realizarea pe teritoriul localității a obiectivului de investiții Asigurarea infrastructurii pentru transportul verde - piste pentru biciclete (și alte vehicule electrice ușoare) la nivel local, investiție în infrastructura de transport locală.

Oportunitatea investiției rezidă în posibilitatea accesării unor fonduri nerambursabile din PNRR, componenta C10 - Fondul Local, axa 1.1 - Mobilitatea urbană durabilă, sub-axa 1.1.4 Asigurarea infrastructurii pentru transportul verde - piste pentru biciclete (și alte vehicule electrice ușoare) la nivel local, implementat de către Ministerul Dezvoltării, Lucrărilor Publice și Administrației (MDLPA) pentru dezvoltarea infrastructurii pentru transportul verde, în vederea implementării obiectivelor de țară în materie de infrastructură, dezvoltare durabilă și mediu.

MDLPA asigură implementarea Componentei C10 - Fondul local la nivel național, care ajută la decarbonizarea transportului, creșterea eficienței energetice, respectiv dezvoltarea unei mobilități locale durabile, prin extinderea accesului la servicii esențiale pentru toți cetățenii. Unul din obiectivele principale este asigurarea cadrului necesar pentru dezvoltarea durabilă a localităților din România prin investiții în infrastructura locală care vor susține reziliența și tranziția verde a zonelor urbane și rurale, precum și reducerea disparităților teritoriale la nivel regional, intra-regional și intra-județean.
Obiectivele generale ale proiectului sunt:

· Dezvoltarea infrastructurii de transport verde la nivelul localității.

· Reducerea emisiilor de CO2 și de GES la nivelul localității prin folosirea bicicletelor și a altor vehicule electrice ușoare.
· Reducerea poluării aerului prin înlocuirea mașinilor cu combustie internă ca mijloc de transport predominant pentru atenuarea schimbărilor climatice.

· Îmbunătățirea nivelului de sănătate al locuitorilor prin folosirea bicicletelor ca mijloc de transport la nivelul localității.

· Creșterea siguranței traficului rutier la nivelul localității prin folosirea de benzi separate pentru bicicliști.

· Încurajarea formelor de transport alternativ prin dezvoltarea unei infrastructuri adecvate pentru deplasarea cu bicicleta și extinderea zonelor pietonale.

· Creșterea rezilienței comunității locale în situații de urgență precum pandemii și dezastre naturale, prin folosirea bicicletelor ca opțiuni de transport.

· Reducerea poluării fonice la nivelul comunității prin folosirea bicicletelor și a altor vehicule electrice ușoare.

· Reducerea poluării solului și a apei prin amenajarea unui spațiu redus ca suprafață pentru infrastructura velo.

· Reducerea probabilității de a dezvolta depresie pentru locuitorii comunei, prin creșterea activității fizice generate de folosirea bicicletelor la nivelul localității.

· Creșterea nivelului de concentrare a copiilor la școală prin mersul pe bicicletă.

Creșterea coeziunii sociale folosind deplasarea cu bicicleta ca activitate socială, reunind oamenii și conectând comunitatea locală.

· Creșterea nivelului de accesibilitate a populației la obiectivele de interes local prin deplasarea cu bicicleta.

Investiția se va baza în mod egal pe alinierea obligatorie la Planul de mobilitate urbană durabilă / Dezvoltarea durabilă integrată / Planul urban general în curs de avizare, asigurând acoperirea cu servicii de mobilitate în zona funcțională și împrejurimi.

Investiția constă în realizarea infrastructurii pentru biciclete/mijloace de transport nemotorizate. Prin această măsură se contribuie la limitarea poluării pe raza comunei Luncavita, la evitarea blocajelor din trafic și la creșterea rezilienței populației, fiind promovat un mod sănătos de transport. De asemenea, prin crearea unor infrastructuri dedicate activitatilor sportive si turistice, se va asigura o creștere a siguranței în trafic, fiind separate fluxurile ciclabile de cele pietonale sau auto.

Ca o recunoastere a importante transportului verde si a diversificarilor activitatilor sociale catre sport si sport in natura, Luncavita face parte din traseul EUROVELO, traseu ce parcurge Romania pe aproximativ 1200 km. Prin acest traseu, Ministerul Dezvoltarii, Lucrarilor Publice si Administrative propune reforme privin amenajarea fde trasee cicloturistice inclusiv la nivelul județului Tulcea.
Investiția va crea posibilități pentru noi moduri de transport la nivel local, încurajând astfel utilizarea mijloacelor de transport alternative, nepoluante și benefice sănătății utilizatorilor, contribuind la limitarea congestiilor în trafic, a poluării și la creșterea siguranței în trafic.

Oportunitatea investiției rezultă din prisma beneficiilor de mediu, de transport, sociale, economice și de sănătate pe care le va aduce mersul cu bicicleta la nivelul localității și prin reducerea cheltuielilor cu menținerea infrastructurii de piste de biciclete comparativ cu șosele, respectiv reducerea cheltuielilor cu combustibilul neconsumat și reducerea cheltuielilor de sănătate, prin îmbunătățirea nivelului de sănătate al locuitorilor comunei Luncavita. Oportunitatea la nivel local este data si de accesul catre catunul Cetatuia si diferitele puncte de interes ale comunei Luncavita care vor fi legate si prin aceste rute de transport verde cu precadere de utilizatorii de biciclete.

	3.
	Corelarea cu proiecte deja implementate la nivel local


	Proiectul propus este in concordanta cu:

I.  Strategia Integrata de Dezvoltare Locală pe perioada 2021-2027 aprobata de Comuna Luncavita, prin HCL nr. 17/25.03.2022, care prezinta la:

· Axa strategică 2: INFRASTRUCTURA SI DEZVOLTARE RURALA, 0S2. Amenajare piste pentru bicicliști și infiintare statii incarcare auto.
·  Axa strategica /pilon dezvoltare 8: TURISM, AO9.2 - Dezvoltarea unei mobilități durabile, reziliente în fața schimbărilor climatice, inteligente și intermodale, cu proiecte propuse: Dezvoltarea activităților recreaționale prin construirea și dezvoltarea unor circuite de dirt bike / karting, mașini, motociclete, biciclete, echitație, sporturi tradiționale, etc., Realizarea unor circuite turistice de parcurs cu bicicleta, carting, sporturi nautice și de iarnă.
· Axa strategica 9: SPORT

Dezvoltarea activitatilor recreationale prin construirea si dezvoltarea unor circuite de dirt bike/karting, masini, motociclete, biciclete, echitatie, sporturi traditionale, etc.

Realizarea unor circuite turistice de parcurs cu bicicleta, carting, sporturi nautice si de iarna.

· Lista de proiecte selectate din strategia Judetului Tulcea, care prezinta in lista de investitii: Amenajarea pistelor pentru bicicliști și construirea aleilor pietonale cu acces pentru persoanele cu dizabilități, în comuna Luncavița, județul Tulcea
· Proiecte din lista Strategiei ITI:
1. Realizarea de piste pentru biciclete, alei pietonale, şi facilitarea accesului persoanelor cu dizabilităţi

2. Dezvoltare turism şi activităţi conexe de organizare evenimente, infiintare si modernizare ansambluri si grupuri culturale.

3. Înfiinţare si reabilitare spatii verzi, amenajare urbană zone publice, realibilitare şi infiintare de parcuri

II. Corespondenta investitiei are in vedere si prevederi ale Planului Urbanistic General a Comunei Luncavita care prevede în:

1. Studiul privind Modernizarea Circulatiei, la Cap.4.3 Amenajari pentru circulatia pietonilor si a biciclistilor, ”Circulația pietonală se desfășoară pe carosabil. Nu există trotuare amenajate. Nu există amenajate piste de bicicliști pe teritoriul localității. În prezent circulația bicicletelor se desfasoarape carosabil”;
2. Studiul de Fundamentare privind Potențialul Turistic, prevede la componenta F. Turismul Sportiv: Turismul ecvestru si Cicloturismul ce ”se poate practica în Parcul Național Munții Măcinului și imprejurimi prin trasee speciale, marcate, de dificultate medie, pe drumurile existente”;
3. Prin acest proiect se asigură complementaritatea cu proiectul  implementat Centru de Informare turistică, ca mijloc de popularizare al potentialului turistic din zona deservită de pista.


	4.
	Corelarea cu proiecte în curs de implementare de la nivel local
	In prezent, la nivelul comunei Luncavita se executa lucrari de asfaltare strazi si modernizare retea canalizare si apa potabila. 
Tot la novelul comunei este in faza de evaluare proiect de construire centura ocolitoare, locatie in apropierea proiectului propus. 

Pentru pietoni, la nivelul comunei mai sunt in implementare două proiecte de asigurare a conditiilor de deplasare si de amenajare peisagistica a acces pietonal.

	5.
	Corelarea cu celelalte proiecte pentru care se aplică la finanțare
	Nu este cazul

	6.
	Efectul pozitiv previzionat prin realizarea obiectivului de investiții
	Obiectivul specific:

- Îmbunătățirea condițiilor de mobilitate urbană;

- Reducerea emisiilor de gaze cu efect de seră generate de transporturi;

- Sporirea siguranței rutiere în zonele urbane, prin soluții digitale și ecologice de transport.

Investiția va moderniza infrastructura de transport, asigurând sustenabilitatea mediului prin noi vehicule de transport public cu emisii zero, construind stații suplimentare de încărcare pentru vehicule electrice și 3 km de piste pentru bicicliști la nivel local.
 Utilizarea bicicletelor ca mijloc de transport este benefică social, din punct de vedere al integrării și armoniei, atenuând percepția discrepantelor si inegalității (intre șofer și neșofer, posesor de vehicul foarte scump si foarte ieftin, intre cine conduce si cine e doar pasager etc.), facilitând mobilitatea si a celor dezavantajați, promovând un contact mai efectiv intre oameni, facilitând interacțiunea si incluziunea sociala, dialogul si relațiile interumane într-o măsura mult mai mare decât in cazul deplasării cu autoturisme. Bicicleta este un mijloc de transport relativ ieftin, accesibil practic aproape oricui si ca achiziționare si ca întreținere, mai ales in comparație cu un autoturism, iar costurile pentru realizarea si întreținerea infrastructurilor specifice sunt mult mai reduse decât pentru alte forme de transport, realizând deci si importante economii la bugetele publice.

Bicicletele sunt un mijloc de transport ecologic, care nu emite noxe si nu produce zgomot, fiind totodată foarte eficiente energetic, având ciclu de viață potențial lung, neconținând componente toxice sau greu reciclabile si consumând relativ puține resurse la producere, întreținere si dezafectare.

Bicicleta este un vehicul sănătos, întreținând condiția fizica, combătând sedentarismul si contribuind la menținerea stării de sănătate a utilizatorilor si la sănătatea publica in general, reducând semnificativ riscul de boli cardiovasculare si de obezitate, dar indirect si de cancer si alte afecțiuni, si neprezentând totodată riscuri pentru sănătatea utilizatorilor si pentru terți daca este corect utilizata.
Prin această investiție, următoarele obiective locale vor fi legate între ele, pentru a facilita accesul locuitor la ele, respectiv:
· Zona Cetatuia, catun component al localitatii Luncavita;

· Administratia Parcului National Muntii Macinului;

· Șantierul Arheologic Cetățuia;

· Zona punctului de observatii astronomice Luncavita;

· Traseul fantanelor și al troițelor, restaurate turistic;

Ciclismul are un impact pozitiv semnificativ și asupra mediului:

· În comparație cu mașinile și autobuzele, ciclul de viață al unei biciclete are o amprentă minimă de carbon;

· Îmbunătățește semnificativ calitatea aerului: trecerea de la mașină la bicicletă reduce poluarea cu oxizi de azot cu 65% per kilometru parcurs;

· Îmbunătățește calitatea spațiului public: parcările de mașini pot fi transformate în piste de bicicletă și locuri de joacă cu spații verzi;

· Este silențios și ajută la reducerea poluării fonice generate de trafic.

Mersul pe bicicletă are multiple beneficii asupra sănătății:

· Poate prelungi speranța de viață cu între 3 și 14 luni;

· Mersul pe bicicletă 30 de minute în fiecare zi este echivalentul nivelului recomandat de activitate fizică săptămânală;

· Reduce riscul de boli grave și depresie;

· Este un mod eficient de a arde calorii, prevenind obezitatea și reducând cazurile de diabet de tipul II;

· Crește calitatea vieții, fiind asociat cu independență, flexibilitate și conveniență.

Investiția va crea posibilități pentru noi moduri de transport la nivel local, încurajând astfel utilizarea mijloacelor de transport alternative, nepoluante și benefice sănătății utilizatorilor, contribuind la limitarea congestiilor în trafic, a poluării și la creșterea siguranței în trafic.

	7.
	Modul de îndeplinire a condițiilor aferente investițiilor
	Condiții ce trebuie îndeplinite:
·  Alinierea investiției cu Strategia de Dezvoltare Locala aprobata
·  Infrastructura va avea în vedere prevederile/recomandările Ghidului de proiectare a infrastructurii pentru biciclete care conține cerinţe generale de calitate a infrastructurii pentru biciclete şi trotinete electrice – trasee, parcaje – în vederea asigurării viabilității acesteia.
Pista pentru biciclete:

o Este o infrastructură cu utilizare obligatorie, atunci când există, pentru toate categoriile de bicicliști și pentru toate categoriile de biciclete. Pe pista pentru biciclete circulă şi trotinetele electrice conform prevederilor legislaţiei privind

circulaţia pe drumurile publice.

o Pista pentru biciclete și zona adiacentă va indeplini  simultan, următoarele condiții:

· În cazul pistelor pentru biciclete amenajate în mediul rural, inclusiv în extravilan, se admite o lățime de minimum 1,0 m pentru pistele cu un singur sens și minimum 2,0 m pentru pistele cu dublu sens.
· Asigurarea unei suprafețe a pistei pentru biciclete dintr-un material rigid, stabil, cu un finisaj antiderapant, pe toată lungimea traseului;
· Asigurarea unui sistem de scurgere și evacuare a apei pluviale astfel încât să nu existe pericol de băltire pe suprafața pistei;
· Pista pentru biciclete este proiectată pentru deplasarea cu o viteză de 30 km/h;
·  Asigurarea legăturii facile și în siguranță cu partea carosabilă destinată traficului general, la capete.
Investițiile în acest tip de infrastructură publică nu vor fi utilizate economic/comercial, iar accesul este asigurat gratuit, pe baze nediscriminatorii, fiind vorba de accesul publicului larg la aceste obiective. Prin urmare, nu este cazul implicării ajutorului de stat.

Proiectele vor lua în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța

tuturor persoanelor.

Indicatorii obiectivului de investiții

1. Număr de kilometri piste pentru bicicliști operaționale (km) la nivel local – 2.072 km
2. Număr de utilizatori ai pistelor nou construite și amenajate.

3.  4139 locuitori ai comunei Luncavita.
4. Biciclisti atrasi de practicare cicloturismului din zona Cetatuia si de practicarea transportului verde si a sportuli pe biciclete.

	8.
	Descrierea procesului de implementare
	Ulterior semnării contractului de finanțare, Beneficiarul va organiza etapele de achiziție pentru serviciile de proiectare SF, respectiv proiect tehnic, pregătirii documentației pentru avizele necesare (conform Certificat de Urbanism) și servicii de management de proiect.

Documentația de achiziții va fi transmisă spre avizare Finanțatorului, conform Ghidului de finanțare.

Odată finalizată faza de proiectare, se va trece la achiziția Lucrărilor de construcții conform caietului de sarcini și a devizului general. Contractul de lucrări va cuprinde inclusiv măsuri privind respectarea obligațiilor prevăzute în PNRR pentru implementarea principiului „Do No Significant Harm” (DNSH), respectiv servicii de orașul dirigenție. Termenul limită de implementare și finalizare a lucrărilor va fi aliniat cu Ghidul privind infrastructura pentru biciclete, respectiv 30 iunie 2026, ori până la o dată actualizată din ghidul actualizat pentru Infrastructura pentru biciclete.

În vederea implementării, Beneficiarul va prezenta în termen de 6 luni de la semnarea contractului de finanțare următoarele documente conform Ghidului privind infrastructura pentru biciclete:

· Certificat de urbanism pentru dezvoltarea infrastructurii de transport verde - piste pentru biciclete pe raza Comunei Luncavita
· Documentația tehnico-economică - Studiu de Fezabilitate (SF) (împreună cu devizul general actualizat). SF-ul se va transmite împreună cu devizul general actualizat, în conformitate cu legislația în vigoare aplicabilă: H.G. nr. 907/2016, cu modificările și completările ulterioare. Solicitantul se va asigura de menționarea în cerințele documentațiilor de achiziție/de proiectare din caietul de sarcini pentru realizarea proiectului tehnic, a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH).

· Hotărârea de aprobare a indicatorilor tehnico- economici semnată de către reprezentatul legal al UAT. Hotărârea de aprobare a indicatorilor tehnico-economici se va corela cu cea mai recentă documentație (SF). Anexa la Hotărârea de aprobare va conține detalierea indicatorilor tehnico-economici și a valorilor acestora în conformitate cu documentația tehnico-economică și este asumată de proiectant.

În termen de 12 luni de la data intrării în vigoare a contractului de finanțare, Beneficiarul va depune următoarele documente conform Ghidului privind infrastructura pentru biciclete:

· Autorizație de construire Infrastructură de transport verde - piste pentru biciclete pe raza Comunei Luncavita 

· Proiect tehnic și, dacă este cazul, Hotărârea actualizată pentru faza PT. Se va transmite proiectul tehnic, împreună cu devizul general actualizat, în conformitate cu legislația în vigoare aplicabilă. Se va transmite Hotărârea/ decizia (Hotărârile/ Deciziile partenerilor) actualizată pentru faza PT sau cu modificările și completările intervenite la faza PT.

· Contractul de lucrări încheiat (inclusiv actele adiționale încheiate), împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora. Contractul de lucrări va cuprinde inclusiv măsuri privind respectarea obligațiilor prevăzute în PNRR pentru implementarea principiului „Do No Significant Harm” (DNSH).

Beneficiarul va prezenta, după finalizarea lucrărilor de execuție, procesul-verbal de recepție la terminarea lucrărilor, în termen de maxim 30 de zile de la data întocmirii acestuia

	9.
	Alte informații
	Nu este cazul

